open-index/open-wikipedia-markdown huggingface dataset:
Merkur (mitologija)

U rimskoj mitologiji, **Merkur** (povezan sa grčkim bogom Hermesom i germanskim Wotanom) je glasnik bogova, i bog trgovine, profita. Njegovo ime je vezano uz latinsku riječ *merx* ("roba"). Prema njegovim najranijim oblicima, on je povezan sa etrušćanskim bogom Turmsom, ali većina njegovih karakteristika i mitova su posuđeni iz grčke mitologije, a odnosi se na Hermesa. Po Merkuru je ime dobila planeta Merkur, a astrološki znak za planetu Merkur se koristio i za element živu.

## Opis i mitovi 
Merkur je sin Jupitera, vrhovnog boga, i njegove ljubavnice, nimfe Maje, ili sin Cela, pa tako i Vulkanov brat. Merkur sliči Hermesu – nosi krilate sandale i kacigu, također i štap sa zmijama – kaducej. Apolon je poklonio Merkuru taj štap. Merkur je i bog plodnosti, u pratnji jarca ili ovna. Također, životinja mu je kornjača. Zaštitnik je trgovine žitom. Vodi duše mrtvih u podzemlje, k Plutonu. Ovidije piše da Merkur nosi Morfejeve snove ljudima. Gaj Julije Cezar piše da je Merkur izumitelj umjetnosti i vrlo popularan bog. Merkur je štovan i kod Kelta, sa tri lica. Rimljani su izrađivali male Merkurove kipove, slične grčkim hermama, koje su bile stupovi sa Hermesovom glavom i muškim spolnim organima. Isprva je Merkur bio falični bog, a poslije je postao lijep mladić.

### Epiteti 
Druga su Merkurova imena: **Merqurius**, **Mircurios** i **Mirqurios**. Epiteti su mu:
220px|mini|Artus Quellinus: Merkur, sa krilatom kacigom i sandalama, sa strane je jarac
* *Mercurius Artaios* - kombinacija Merkura i keltskog boga Artaiosa.
* *Mercurius Arvernus* – kombinacija keltskog Merkura i Arvernusa, štovan u Francuskoj.
* *Mercurius Cissonius* – kombinacija Merkura i Cissoniusa, štovan u Njemačkoj.
* *Mercurius Esibraeus* – kombinacija Merkura i Esibraeusa, štovan u Portugalu.
* *Mercurius Gebrinus* – kombinacija Merkura I keltskog ili germanskog Gebrinusa, ima žrtvenik u Njemačkoj.
* *Mercurius Moccus* – Merkur i keltski bog Moccus zajedno, povezan sa lovom na veprove.
* *Mercurius Visucius* – kombinacija keltskog boga sa Merkurom, štovan u Njemačkoj, povezan i sa Marsom, Merkurovim polubratom.

## Merkurova djeca 
Merkurova je ljubavnica Venera. Ovo su Merkurova djeca:
* Abder - Heraklov ljubavnik.
* Autolik - Odisejev pradjed.
* Amor - bog ljubavi, sa Venerom.
* Hermafrodit - sa Venerom, dvospolni bog.
* Faun - sa nimfom Driopom.
* Mutinus Mutunus - sa Venerom.
* Tiha ili Fortuna - sa Venerom, božica sreće.
lijevo|160 px|mini|Astrološki znak žive, boga i planete Merkura
## Kult 
Merkur se ne pojavljuje rano u rimskoj mitologiji. Merkurov je hram bio u *Circus Maximusu*, sagrađen 495. p. n. e. To je mjesto bilo središte trgovine, pa je bilo prikladno za klanjanje Merkuru. Merkurov je festival bio slavljen kao *Mercuralia*. Tokom tog festivala, trgovci su se molili za sigurnost. Merkur nije imao svog velikog svećenika. Merkur je poznat i u keltskim područjima, sa 3 glave, štovan u Belgiji, gdje je pronađena figura sa tri falusa, što je Merkurov i Hermesov simbol.
## Vanjski linkovi 
Kategorija:Rimski bogovi
NATO fonetska abeceda

**NATO fonetska abeceda** se koristi zbog bolje razumljivosti za spelovanje u radio-saobraćaju. Osim NATO, koristi se i u radio-telefoniji svih internacionalnih Aerodroma. Kod radio-amatera se koristi u sličnom, ali regionalnim potrebama prilagođanom obliku.

## NATO fonetika 
Kategorija:NATO
Pichincha (vulkan)

**Pichincha** je aktivni vulkan u Ekvadoru, kod kojeg se, s istočne strane, nalazi glavni grad Quito. Dva najviša vrha na ovoj planini-vulkanu jesu Guagua (4784 m) i Rucu

Oba vrha vidljiva su iz Quita i na njih se lahko popeti. Na Guaguu se obično kreće iz sela Lloa u okolini Quita. U oktobru 1999. desila se erupcija vulkana i grad je bio prekriven s nekoliko centimetara pepela. Prije toga, posljednje veće erupcije desile su se 1553 i 1660, kad je oko 30&nbsp;cm pepela palo na grad.

Provincija u kojoj se vulkana nalazi dobila je ime upravo po njemu, kao što je slučaj i s nekoliko drugih ekvadorskih provincija (Cotopaxi, Chimborazo, Imbabura i druge). 24. maja 1822. južna kampanja generala Sucrea u kontekstu borbe za nezavisnost zemalja Latinske Amerike došla je do vrhunca kad su patriotske snage porazile špansku kolonijalnu vojsku na jugoistočnim padinama ovog vulkana. Ovaj okršaj, poznat kao Bitka na Pichinchi, osigurao je nezavisnost teritorija današnjeg Ekvadora.

## Galerija 

Datoteka:Erupcion guagua rgb.jpg|Erupcija Guague Pichinche 1999.
Datoteka:Historic Center of Quito - World Heritage Site by UNESCO - Photo 186.JPG|Pichincha viđena iz historijskog centra Quita

## Također pogledajte 
*Spisak vulkana
**Spisak vulkana u Ekvadoru
**Spisak stratovulkana

## Reference 
## Vanjski linkovi 
* CVO Website - Ecuador Volcanoes and Volcanics 
* Fotografije Anda
* "Eruptions of Guagua Pichincha (1999)", NOAA Operational Significant Event Imagery

Kategorija:Planine u Ekvadoru
Kategorija:Vulkani u Ekvadoru
Velika nagrada Bahreina

**Velika nagrada Bahreina** prvi se put održala 4. aprila 2004. godine na stazi koja je jedinstvena staza u svijetu, da je izgrađena u pustinji u Shakiru. Organizacija prve utrke je dobila nagradu FIA-e kao najbolje organizirani Grand Prix. Obilježja staze su ogromne izletne zone koje su kritikovane jer ne kažnjavaju vozačke greške, ali imaju svoj cilj, jer je staza jedna od najsigurnijih. Uz to, spriječavaju nanošenje pijeska na stazu. Staza se sastoji od nekoliko dugačkih pravaca, nakon kojih su spori zavoji, pa je imperativ imati dobre kočnice i veliku brzinu na pravcu. U prvoj utrci je pobijedio Michael Schumacher.

## Staze 

Datoteka:Bahrain International Circuit--Endurance Circuit.svg|Bahrain International Circuit - Endurance (2010)

## Pobjednici 
### Višestruki pobjednici (vozači) 
***Podebljani** vozači su i dalje aktivni u takmičenju Formule 1.*

### Višestruki pobjednici (konstruktori) 
***Podebljani** konstruktori su i dalje aktivni u takmičenju Formule 1.*

### Višestruki pobjednici (motori) 
***Podebljani** motori su i dalje aktivini u takmičenju Formule 1*

### Pobjednici po godinama 
## Vanjski linkovi 
* Službena stranica Velike nagrade Bahreina
* statsf1.com - podataka Bahrain International Circuit
* statsf1.com - statistika velika nagrada Bahreina

Bahrein
*
Kategorija:Sport u Bahreinu
Velika nagrada Malezije

Prvi put uključena u Svjetsko prvenstvo formule 1 1999., sadašnja Velika nagrada Malezije je održana na stazi Sepang International Circuit, u Sepanga, Malezija. Od 2011., trka je promijenila ime u Velika nagrada Malezije.

## Pobjednici 
### Višestruki pobjednici (vozači) 
***Podebljani** vozači su i dalje aktivini u takmičenju Formule 1*

### Višestruki pobjednici (konstruktori) 
***Podebljani** konstruktori su i dalje aktivini u takmičenju Formule 1*

### Višestruki pobjednici (motori) 
### Pobjednici po godinama 
## Vanjski linkovi 
*Službena stranica Velike nagrade Malezije 
*statsf1.com - Statistika VN Malezije

Malezija
*
Kategorija:Sport u Maleziji
Velika nagrada Italije

Velika nagrada Italije () je jedna od najdugovječnijih utrka Formule 1. Uz Veliku nagradu Velike Britanije, ova utrka je jedina utrka svjetskog prvenstva u Formuli 1 koja se u kontinuitetu održava nakon što je prvenstvo pokrenuto 1950. godine jer su utrke za Veliku nagradu Monaka i Belgije propuštene tokom nekoliko sezona. 

Sve utrke za veliku nagradu Italije održane su na stazi u Monci izuzev sezone 1980. kada je utrka održana na stazi u Imoli.

## Pobjednici 
### Višestruki pobjednici (vozači) 
***Podebljani** vozač je i dalje aktivan u takmičenju Formule 1.*

### Višestruki pobjednici (konstruktori) 
***Podebljani** konstruktori su i dalje aktivini u takmičenju Formule 1*

### Višestruki pobjednici (motori) 
***Podebljani** motori su i dalje aktivini u takmičenju Formule 1*

### Pobjednici po godinama 
## Vanjski linkovi 
* Službena stranica Velike nagrade Italije
* statsf1.com - podataka Nacionalni autodrom Monza
* statsf1.com - statistika velika nagrada Italije

Kategorija:Motosport u Italiji
Italija
*
Vulkan (čvor)

* Vulkan, planina iz koje izbija lava
* Vulkan (mitologija), bog iz rimske mitologije, zaštitnik kovača
* Vulkan (planeta), hipotetska planeta između Sunca i Merkura

Knjige

* Vulcan!, roman iz serije Star Trek, autor: Kathleen Sky; 1978
* Vulcan 2 i 3, vještačke inteligencije u romanu '''Vulcan's Hammer'''

Mjesta

* Vulcan (vulkan), vulkan na Papua Nova Gvineja
* Vulcan, Alberta, Kanada
** Vulcan Airport
** Vulcan County, Alberta
** RCAF Station Vulcan, Commonwealth i RCAF trening stanica, zatvorena u aprilu 1945.
* Vulcan, Hunedoara, grad u okrugu Hunedoara  Rumunija
* Vulcan, Braşov, komuna u Braşovu, Rumunija
* Vulcan, selo u komuni Ciuruleasa, Alba, Rumunija
* Vulcan, selo u komuni Apold, Mureş, Rumunija
* Vulcan, Michigan, SAD
* Vulcan, Missouri, SAD
* Vulcan Arms, seoce blizu Cwmbelan, Llanidloes Wales
Božo Bunjevac

**Božo Bunjevac** (6. decembar 1936 – 29. juli 2008) bio je bosanskohercegovački filmski, televizijski i pozorišni glumac.

Glumio je u 110 filmskih ostvarenja, a prvi poziv za igrani film dobio je 1963. u filmu "Quo vadis, Živorade" gdje je tumačio ulogu agenta u potrazi za drogom. Publika ga posebno pamti u sporednim rolama u filmovima "Stanica običnih vozova", "Horoskop", "Na putu za Katangu", "Ovnovi i mamuti", "Strategija švrake", "Nebo iznad krajolika", "Remake" .

## Reference 
Kategorija:Bosanskohercegovački glumci
Kategorija:Biografije, Breza
Kategorija:Rođeni 1936.
Kategorija:Umrli 2008.
Vršće

**Vršće** predstavlja naselje koje se nalazilo u župi Popovo u srednjem vijeku. Ono je zasvjedočeno izvornim podatkom iz 1415. godine. Dokument predstavlja ugovor Rusata Predojevića iz Vršća u Popovu s dubrovačkim vlastelinom Petrom Bunićem. Rusat se obavezao da će sa dva vola Pertra Bunića raditi u Popovu, a da će dobit od toga rada dijeliti na način da Rusat dobije jednu a Petar Bunić dvije trećine.

## Reference 
## Vanjski linkovi 
* “Rusath Predoyeuich de Vrstie Papaue facit manifestum quod habuit et recepit a ser Petro Sy. de Bona duos boues ad arandum in Papaua ad tercium partem et due partes sunt dicti Rausath”.

* Izvor: Državni arhiv Dubrovnik, Serija - Diversa Cancellariae, Svezak XL, Folija 157 verso (Datum: 4. maj 1415. godine).

Kategorija: Izvori za historiju srednjovjekovne Bosne
Chupacabra

mini|desno|200px|Grafički prikaz Chupacabre
**Chupacabra** (šp. *chupar* - sisati; *cabra* - koza) je mitski kriptid koji navodno živi u okolini Portorika i Meksika, ali je također navodno viđen u području od američke savezne države Maine na sjeveru do Čilea na jugu.

## Osobine 
Izgled koji se obično pripisuje Chupacabri je okrugla glavu, tamnosivo lice, izdužene crne oči, fina njuška i mala usta. Najuočljivija je njegova pigmentacija: poput kameleona mjenja boje od grimizne do smeđe i žute. Chupacabra se okrivljuje za ubistva brojnih pasa, mačaka, pa i velikih životinja poput krava, svinja, ovaca, koza i konja, čija su unakažena tijela pronađena bez kapi krvi i nekih organa.

## Reference 
## Vanjski linkovi 
Kategorija:Kriptidi
Milan Pavlović

**Milan Pavlović** je bosanskohercegovački glumac i TV ličnost.

Prvu glavnu filmsku ulogu ostvario je u filmu Namika Kabila, *Čuvari noći*.

## Filmografija 
* Čuvari noći, (2008) kao Brizla
* Sretan put Nedime, (2006)
* Nebo iznad krajolika, (2006) kao Ćata
* Go West, (2005) kao Milo
* Srijedom, (2004) kao Panja

## Serije 
* Lud, zbunjen, normalan, kao Dino Mehmeda Mujkić
* Sex i selo, kao Brzi
* Mujo i Haso (skečevi), kao Mujo
* Naša mala klinika, kao Frakson Mustafić
* Viza za budućnost (novogodišnji specijal), kao Sake

## Reference 
## Vanjski linkovi 
* 

Kategorija:Bosanskohercegovački glumci
Kategorija:Biografije, Sarajevo
Kategorija:Rođeni 1970.
Kategorija:Živi ljudi
Tetida (rimska mitologija)

**Tetida** je u rimskoj mitologiji morska božica. Božica poistovjećena sa njom, iz grčke mitologije, također se naziva Tetida.

## Spašavanje Vulkana 
Tetida, koja prema mitu živi u moru sa morskim nimfama i životinjama, kćerka je Nereja i Doride. Kada su Jupter i Junona bacili svog sina Vulkana u more, pronašla ga je Tetida. Tetida i morska nimfa Eurinoma su se brinule za Vulkana. Vulkan je kao dječak otkrio vatru i postao bog vatre. Otvorio je svoju kovačnicu u pećini i iskovao ukrase od zlata, srebra i dragulja, te oružje i oruđe od željeza. Tetida ga je odgojila kao sina, pa joj je on iskovao lijepu ogrlicu od srebra i safira. 

Junona je priredila zabavu na planini Olimpu, a i Tetida je pozvana. Vulkan joj je darovao ogrlicu te ju je ona pokazala svima na Olimpu. Sve su božice bile ljubomorne, pogotovo Junona, koja je tražila da se Vulkan vrati kako bi njoj napravio nešto tako lijepo. Hromi Vulkan se dosjetio zamci za svoju majku - iskovao je čarobno zlatno prijestolje i poslao ga svojoj majci. Junona je na njega sjela, ali se više nije mogla dići sa njega. Vulkan ju je oslobodio, kad mu je Venera dana za ženu.
## Drugi mitovi 
Sljedeće mitove o Tetidi donosi Higin, koji ih je preuzeo iz grčkog pjesništva: Proročanstvo o Tetidi, koje su izrekle Parke, je govorilo da će ona roditi sina većeg od oca. Okovani Prometej je to rekao Jupiteru, a ovaj ga je, za nagradu, oslobodio. Prometej je rekao Jupiteru da će mu se, ako oženi Tetidu, roditi sin koji će svrgnuti njega, kao što je on već svrgnuo svog oca Saturna. I tako se Tetida udala za kralja Peleja, koji je bio smrtnik. Na vjenčanje su bili pozvani svi bogovi i božice, ali Jupiter nije pozvao svoju vlastitu kćerku, Diskordiju, koja se ipak došuljala na vjenčanje i bacila zlatnu jabuku razdora među veliku Junonu, lijepu Veneru i mudru Minervu, koje su se potom natjecale oko ljepote. 

## Grčka mitologija 
U grčkoj mitologiji, Tetida ima sina Ahileja, a spasila je Hefesta, Vulkanovog pandana, od njegove majke Here (rimske Junone). Jean Auguste Dominique Ingres je naslikao sliku Jupiter i Tetida, gdje Tetida moli Jupitera da uzveliča njenog sina. Tako su povezani grčki i rimski mitovi o Tetidi.

## Reference 
Kategorija:Rimske božice
Ulica maršala Tita (Mostar)

**Ulica Maršala Tita** u Mostaru je najduža ulica u gradu, ali i najduža ulica u jednoj urbanoj zoni u Hercegovini. Spaja južni ulaz u urbanu zonu Grada Mostara sa njegovim sjevernim ulazom. Proteže se od naselja Tekija (početna tačka je raskrižje s magistralnim putem M-17 na Bišća polju, do naselja Zalik (tačnije do raskrižja poznatog pod nazivom Sutina). Njena najvažnija etapa nosi kolokvijalni naziv Glavna ulica, što faktički predstavlja i naselje u Mostaru. Glavna ulica se proteže od Narodnog pozorišta pa do raskrižja kod Dječje biblioteke i čini otprilike jednu četvrtinu cjelokupne dužine Titove ulice. Naselja kroz koja prolazi Titova ulica su: Tekija, Luka, Brankovac, Glavna ulica, Carina, Sjeverni logor i Zalik.

## Reference 
## Vanjski linkovi 
Kategorija:Ulice u Mostaru
Mostarska avenija

**Mostarska avenija** u Mostaru je druga najduža ulica u gradu, a vjerovatno i najpoznatija ulica u Hercegovini. Do 1995 godine je nosila naziv **Avenija 14. februar**. U ratu su joj vlasti dijela grada koje je kontrolisao HVO promijenili naziv u **Ulica kralja Tomislava**.Proteže se od naselja Zgoni (početna tačka je raskršće poznato kao vrh avenije) do naselja Balinovac. Naselja kroz koja prolazi Avenija su: Zgoni, Strelčevina i Balinovac. Ulica se nalazi u strogom urbanom središtu zapadnog dijela grada i omiljeno je šetalište mnogih mostaraca.
2021. godine grad je najavio  rekonstrukciju avenije kralja Tomislava cijelom dužinom.

## Vanjski linkovi 
* http://www.komora-mostar.ba/?q=rekonstrukcija-nogostupa-od-spajalice-do-vrha-avenije
* http://www.mostar-info.com/index.php/novo/212-pocinje-obnova-avenije 

Kategorija:Ulice u Mostaru
Dino Dvornik

**Dino Dvornik** (20. august 1964 – 7. septembar 2008) bio je hrvatski pjevač.

Rođen je kao sin poznatog glumca Borisa Dvornika u Splitu. Dinu nije zanimala gluma stoga se odlučio baviti pjevanjem. 1980. godine sastavio je pop grupu nazvanu "*Kineski Zid*" s kojom je promovisao funk muziku. Dino je kao mlad svojim stilom podsjećao na Morriseya iz popularnog britanskog banda The Smiths. Godine 1988. debitirao je na Zagreb-festu sa pjesmom "Tebi pripadam" i osvojio nagradu za najboljeg debitanta. 1996. godine osvojio je Porina za pjesmu "Afrika", a 1997. godine dobija Porina za album "Enfant terrible". Godine 1998. dobio je Porina za album "Vidi ove pisme" kao najbolji kompilacijski album.

Kao dijete glumio je i u seriji "Naše malo misto", a nakon toga u još nekoliko dječjih filmova i serija.

Umro je u svom stanu u Zagrebu, 7. septembra 2008. u 45. godini života od posljedica predoziranja tabletama za smirenje i antidepresivima. Kremiran je 10. septembra 2008. na zagrebačkom krematorijumu.

## Diskografija
**Dino Dvornik* (1989)
**Kreativni nered* (1990)
**Priroda i društvo* (1993)
**Live In Muenchen* (1994)
**Enfant terrible* (1997)
**The Best of, Vidi ove pisme* (1998)
**Big Mamma* (1999)
**Svicky* (2002)
**Pandorina kutija* (2008)

## Reference
Kategorija:Rođeni 1964.
Kategorija:Umrli 2008.
Kategorija:Biografije, Split
Kategorija:Hrvatski pjevači
Kategorija:Hrvatski muzičari
Kategorija:Jugoslavenski muzičari
Kategorija:Jugoslavenski pjevači
Psihoanaliza

mini|Kongres psihoanalitičara 1911. godine. Na slici u sredini su Freud i Jung.
**Psihoanaliza** je psihoterapijski pravac koji je započeo sa Sigmundom Freudom krajem 19. vijeka. Otada se razvio i u drugim smjerovima pa su danas aktualne psihoanalitička škola objektnih odnosa, jungijanska analitička psihoanaliza ili noviji pravci poput self-psihologije. Psihoanalitičke terapije ne služe samo liječenju poremećaja, već i dubinskom upoznavanju vlastite psihe.

Sigmunda Freuda smatra se osnivačem psihoanalize (danas klasična psihoanaliza). Freud je počeo proučavanjem histerije, pri čemu je prvi kao uzrok histerije postulirao neki traumatski događaj (a ne nasljednu biološku slabost psihe da se održi na okupu, kao njegovi prethodnici). Prilikom nekog traumatskog događaja, osoba ne uspijeva odreagirati osjećaje na njega, te ih potiskuje i oni joj se kasnije vraćaju kao simptomi. Upravo je to, i kasnije postuliranje nesvjesnog kao mjesta potisnutih osjećaja, afekata (*Tumačenje snova*, 1900.) ono što je dovelo do pojave nove naučne paradigme i učinilo Freuda velikanom o čijim se dijelima još i danas raspravlja i oko kojih se spori.

Od ostalih važnijih Freudovih koncepata potrebno je naglasiti načelo ugode i stvarnosti, Edipov kompleks, podjelu psihe na id, ego i superego, te konceptualiziranje narcizma.

Poslije Freuda postoje još i 
jungijanska psihoanaliza (razvio ju je Jung, koji je u početku bio Freudov saradnik ali kasnije su se udaljili radi teorijskih razilaženja),
ego psihologija (Anna Freud),
interpersonalna psihoanaliza (Harry Stack Sullivan),
teorije objektnih odnosa (Melanie Klein, Donald Winnicott, Otto Kernberg itd.) 
i novije teorije self-psihologije (Heinz Kohut). 
## Reference 
## Vanjski linkovi 
* Psihoanaliza
* Što je psihoanaliza?

Kategorija:Psihologija
Bad Godesberg

**Bad Godesberg** je općinski distrikt grada Bonna u Njemačkoj. Od 1949. do 1999, dok je Bonn bio glavni grad Zapadne Njemačke, većina ambasada je bilo smješteno u Bad Godesbergu. Neke zgrade se i danas koriste kao konzulati.

## Geografija 
Bad Godesberg se nalazi na zapadnoj obali rijeke Rajne.

## Partnerski gradovi 
*  Saint-Cloud, Francuska
*  Frascati, Italija
*  Windsor and Maidenhead, UK
*  Kortrijk, Belgija
*  Yalova, Turska

## Vanjski linkovi 
* Zvanična stranica 
* Bad Godesberg na zvaničnoj stranici grada Bonna
* 

Kategorija:Bonn
Rusko-turski rat

**Rusko-turski rat** može se odnositi na sljedeće sukobe između Carske Rusije i Osmanskog carstva:

* Rusko-turski rat (1676–1681)
* Rusko-turski rat (1768–1774)
* Rusko-turski rat (1828–1829)
* Rusko-turski rat (1568–1570)
* Rusko-turski rat (1686–1700)
* Rusko-austrijsko-turski rat (1735–1739)
* Rusko-turski rat (1787–1792)
* Rusko-turski rat (1806–1812)
* Rusko-turski rat (1828–1829)
* Rusko-turski rat (1877–1878)
Larva

mini|desno|250px|Različite vrste larvi insekata
**Larva** ili **ličinka** u zoologiji je naziv za jedan od prijelaznih oblika od jaja do odraslog stadija kod životinja koje prolaze kroz proces metamorfoze.

Najpoznatije grupe životinja s larvenim stadijem su insekti kao i vodozemci. Pri tome, ličinke žaba imaju zaseban naziv, punoglavci, a kod leptira zovu se gusjenice.

Ličinke izgledaju sasvim različito od odrasle životinje, a često imaju i sasvim različit način života. Na primjer, ličinke komaraca žive u vodi, dok su odrasli insekti kopnene životinje.

Ovaj razvojni stadij ne mora uvijek biti kratko, prijelazno razdoblje. Neke životinje veći dio svog života provedu u ovom obliku. Tako hruštevi (rod *Melolontha*) kao ličinke žive dvije do pet godina, dok je život odraslih insekata ograničen na samo par sedmica. Još ekstremniji je slučaj nekih vrsta iz reda vodenih cvjetova, čiji je vijek kao odrasle jedinke ograničen na samo nekoliko sati. No, postoje i vrste koje još u stadiju ličinke dostižu spolnu zrelost i nikada ne dovrše preobrazbu (neotenija), naprimjer meksički vodozemac aksolotl.

## Također pogledajte 
* Kompletna metamorfoza

Kategorija:Zoologija
Altruizam

siromašnima često se smatra altruističkim činom.]]

**Altruizam** je briga za dobrobit drugih, nezavisno od lične koristi ili reciprociteta. Riječ altruizam popularizirao je (i moguće skovao) francuski filozof Auguste Comte (1798-1857) oko 1830. na francuskom, kao *altruisme*, kao antonim za egoizam. Izveo ju je iz italijanske riječi *altrui*, koja je pak izvedena iz latinskog *alteri*, što znači "drugi ljudi" ili "neko drugi". Altruizam se može smatrati sinonimom za nesebičnost, suprotnost egocentričnosti.

Altruizam je važna moralna vrijednost u mnogim kulturama i religijama. Može se proširiti izvan brige za ljude i uključiti obzir za druga osjetilna bića i buduće generacije.

Altruizam u biologiji, kako se opaža u populacijama organizama, je kada pojedinac izvrši radnju na svoju štetu (u smislu npr. zadovoljstva i kvaliteta života, vremena, vjerovatnoće preživljavanja ili reprodukcije) koja koristi, direktno ili indirektno, drugoj jedinki, bez očekivanja reciprociteta ili naknade za tu radnju.

Teorija psihološkog egoizma sugerira da nijedan čin dijeljenja, pomaganja ili žrtvovanja ne može biti "zaista" altruističan, jer akter može dobiti intrinzičnu nagradu u obliku ličnog zadovoljstva. Validnost ovog argumenta zavisi od toga da li se takve intrinzične nagrade kvalifikuju kao "koristi".

Termin altruizam se također može odnositi na etičku doktrinu koja tvrdi da su pojedinci moralno obavezni da koriste drugima. Korišten u ovom smislu, obično se suprotstavlja egoizmu, koji tvrdi da su pojedinci moralno obavezni da prvo služe sebi.

Efektivni altruizam je korištenje dokaza i razuma za određivanje najefikasnijih načina za korist drugih.

## Također pogledajte 
* Socijalna psihologija

## Reference 
## Dodatna literatura 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  

Kategorija:Altruizam
Kategorija:Auguste Comte
Kategorija:Mehanizmi odbrane
Kategorija:Međuljudski odnosi
Kategorija:Moralna psihologija
Kategorija:Moral
Kategorija:Filantropija
Kategorija:Socijalna filozofija
Bosna i Hercegovina na Olimpijskim igrama 2004.

**Bosna i Hercegovina** se takmičila na **Ljetnim olimpijskim igrama 2004.** u Atini, Grčka, od 13. do 29. augusta 2004. godine. Ovo je četvrti nastup Bosne i Hercegovine na Ljetnim olimpijskim igrama u post-jugoslavenskoj eri.

## Takmičari
U tabeli ispod naveden je broj takmičara koji su predstavljali Bosnu i Hercegovinu na Olimpijskim igrama 2004.

## Atletika
;Trkačke discipline

## Džudo
## Kajak i kanu
### Slalom
## Plivanje
;Muškarci

## Stoni tenis
;Muškarci

## Streljaštvo
;Muškarci

## Tekvando
## Tenis
;Žene

## Također pogledajte
* Bosna i Hercegovina na Mediteranskim igrama 2005.

## Reference
## Vanjski linkovi
*Službeni izvještaj sa XXVIII Olimpijade
*Olimpijski komitet Bosne i Hercegovine (OKBIH)

2004
Kategorija:2004. u Bosni i Hercegovini
BiH
Ops

**Ops** ili **Opis** je božica plodnosti u rimskoj mitologiji. Grčki pandan joj je Reja, a frigijski i anadolijski Kibela. Simbol joj je *lunar* - Mjesec.

## Ops, Saturn i njihova djeca 
Ops je dijete Terre i Cela. Njen brat je Saturn, koji joj je i muž. Saturn je kastrirao svog oca Cela, bacivši njegove genitalije u more, iz kojih je nastala lijepa Venera. Saturn je oženio Ops, te su postali vladari zlatnog doba. Ops je rodila Vestu, Cereru, Junonu, Plutona i Neptuna, a Saturn ih je sve progutao, jer se bojao da će ga djeca svrgnuti. Kad je rodila Jupitera, Ops ga je sakrila, te je preživio i svrgnuo svog oca. Jupiter je postao vladar bogova, a svoju majku je poštedio. Saturnov grčki pandan je Kron.

## Kult 
Ops je u Rimu bila Majka Božica. Ops je označavala obilje, blagostanje, a njen kult uveden je za vrijeme kralja Titusa Tatiusa. Opsin se festival slavio 10. augusta. Festival je zvan *Opalia*. Ops je vjerovatno oblik velike božice, Terre, Majke Zemlje, kao što je Reja oblik Geje. 
U latinskom se riječ ops koristi za "rad", posebno u smislu "koji rade na zemlji, oru, siju". Ove su aktivnosti bile svete, te se slavljenje žetve povezuje sa religijskim svečanostima. 

## Reference 
## Vanjski linkovi 
Kategorija:Rimske božice
Burj Khalifa

**Burj Khalifa**, staro ime **Burj Dubai** (arapski: برج دبي‎ "Dubai toranj") neboder je koji se nalazi u centru grada Dubai, Ujedinjeni Arapski Emirati i trenutno je najviša građevina na svijetu. Gradnja je počela  21. septembra 2004. godine, a završena 2. decembra 2009. Otvorenje ovog objekta je upriličeno 4. januara 2010. godine. 
Građevina je dio 2&nbsp;km2 velikog centra zvanog "Predgrađe Dubaia".
Projektant ove građevine je arhitekta  Adrian Smith (Adrian Smith).
Izvođač radova je "Samsung Engineering & Construction" i "Besix" zajedno sa "Arabtec"
Izdvojeni budžet za Burj Dubai iznosi oko 4,1 milijardi US$ i za cijeli kompleks "Dubai Predgrađe" je izdvojeno oko 20 milijardi US$. Samsung Engineering & Construction na ovom projektu radi u konzorciju sa Besixom iz Belgije i Arabtecom iz Ujedinjenih Arapskih Emirata. Firma Turner je projektni menadžer na glavnom ugovoru za izgradnju.
## Kontroverze o uslovima rada 
## Svrha 
Namjena Burja Khalife je široka. U zgradi je smješteno 30.000 stanova, 9 hotela, trgovinski centar, nekoliko bazena i mnogo drugih prostora.
## Napredak u izgradnji Burj Dubaia 

Datoteka:Burj2.jpg|1. februar 2006.
Datoteka:20060829_Burj_Dubai.jpg|29. august 2006.
Datoteka:Burjdubaifeb2107.jpg|21. mart 2007.
Datoteka:Burjdubaiaug92007.jpg|9. august 2007.
Datoteka:Burj Dubai 20071204.jpg|4. decembar 2007.
Datoteka:Burj_dubai_3.11.08.jpg|11. mart 2008.

## Visina 
mini|lijevo|500px|Burj Halifa u poređenju sa drugim poznatim objektima.
* 21. septembar 2004. - početak gradnje Burj Dubaija.
* februar 2007. - prestiže čikaški Sears Tower, kao zgrada s najviše spratova.
* 13. maj 2007. - postavlja rekord u visini na koju je pumpan beton (452 m), čime je oboren rekord postavljen kod gradnje tajvanskog nebodera Taipei 101.
* 21. juli 2007. - postaje najviša zgrada na svijetu prestigavši Taipei 101 (rekord je neslužben do završetka gradnje).
* 12. august 2007. - prestiže visinu antene Sears Towera.
* 12. septembar 2007. - postaje najviša samostojeća svjetska građevina, prešavši visinu CN Towera u Torontu.
* 1. septembar 2008. - sa 688 m postaje najviša samostojeća građevina ikad izgrađena, prešavši visinu srušenog varšavskog radijskog odašiljača.
* 17. januar 2009. - neboder je dosegao konačnu visinu od 818 m.
* 4. januar 2010. - neboder je otvoren.

## Također pogledajte 
* Dizajn i konstrukcija nebodera
* Spisak zgrada sa 100 ili više spratova
* Spisak najviših zgrada i struktura na svijetu
* Spisak najviših zgrada na svijetu
* Spisak najviših slobodnostojećih struktura na svijetu
* Spisak najviših struktura na svijetu
* Spisak najviših zgrada u Dubaiu
* Spisak najviših tornjeva u jugozapadnoj Aziji
* Spisak arhitekata super-visokih zgrada

## Reference 
## Vanjski linkovi 
* 
* &nbsp;(597&nbsp;KB) (*Structure* magazine, June 2006)
* &nbsp;(620&nbsp;KB) (Irwin et al., November 2006)
* BBC reports: Burj Khalifa opening, with video and links; Maintaining the world's tallest building
* 

Kategorija:Neboderi
Kategorija:Građevine i strukture u Ujedinjenim Arapskim Emiratima
Kortrijk

**Kortrijk** je grad u Belgiji koji se nalazi u flamanskoj provinciji Zapadna Flandrija. Šire područje općine Kortrijk obuhvata i gradove Aalbeke, Bellegem, Bissegem, Heule, Kooigem, Marke i Rollegem. Sa svojih oko 74.000 stanovnika Kortrijk je sedmi grad po veličini u Flamanskoj regiji.

Grad se nalazi na rijeci Lys, 42&nbsp;km jugozapadno od Genta i 25&nbsp;km sjeveroistočno od Lillea u Francuskoj. Kortrijk je zajedno sa Lillom dio jedinstvenog Eurodistrikta, urbane zone sa oko 1.700.000 stanovnika.

## Partnerski gradovi 
*  Frascati, Italija 
*  Bad Godesberg, Njemačka
*  Windsor and Maidenhead, UK
*  Saint-Cloud, Francuska
*  Lahor, Pakistan
*  Greenville, SAD

## Vanjski linkovi 
* Zvanična stranica
* 

Kategorija:Gradovi u Belgiji
Dijalektika

**Dijalektika** (starogrčki: διαλεκτική τέχνη – dialektike tehne, umijeće razgovaranja i raspravljanja) jest metoda korištenja argumenta u rješavanju neslaganja koji je bio u središtu evropskoj i indijskoj filozofiji još od antike. Riječ dijalektika nastala je u antičkoj Grčkoj, koju je popularizirao Platon u Sokratskim dijalozima. Dijalektički metod je diskurs između dvoje ili više ljudi različitih mišljenja o predmetu, za koji žele da se utvrdi istina korištenjem racionalnih argumenata.
Kao nauka o općim zakonima kretanja vanjskog svijeta i ljudskog mišljenja upućuje da se "spoznaja mora temeljiti na životnoj praksi kao materijalnoj činjenici". Prema dijalektici taj materijalni svijet, a onda i svijest o njemu, nalaze se u "stalnom kretanju".

## Također pogledajte 
* Frankfurtska škola
* Paradoks
* Taoizam

## Reference 
## Literatura 
* 
* 
* Široki pregled različitih koncepcija "dijalektike", uključujući sporne, kognitivne, metodološke, ontološke i filozofske.
*

Kategorija:Filozofija
Tehnološki determinizam

**Tehnološki determinizam**, s aspekta političke ekonomije, označava utjecaj tehnologije na privredna kretanja i privredne odnose. Tehnologija dovodi do promjena u razvoju ljudskog društva. Prema tome kategorija *tehnološki determinizam* je privredna kategorija kojom se želi reći da tehnološka osnova društva održava stepen njegovog ukupnog razvitka. Kroz svoj razvoj čovjek je pronalazio i usavršavao razna pomagala koja će mu služiti da lakše dođe do određenih dobara, a to su:
* jednostavna pomagala (toljaga, kamen, luk i strijela...);
* razvijena pomagala (plug, lopata, čekić...);
* poluautomatska (mašine...) i
* automatska (roboti, računari...).

Čovjekova spoznaja, koja se kroz vrijeme razvijala, pomagala koja je koristio, te bogatstva koja su mu na raspolaganju, čine proizvodnu moć jednog društva. Razvijena pomagala omogućavaju veći obujam proizvodnje dobara i usluga, što je uslov za naprednije odnose u društvu. I to je šema, makar pojednostavljena, koja nam odgovara na pitanje pokretača promjena u razvitku ljudskog društva. Taj pokretač je *tehnološka osnovica proizvodnje*. Zato i govorimo o *tehnološkom determinizmu*. 
prema tome, u političkoj ekonomiji privrednom kategorijom *tehnološkog determinizma* želi se reći da *tehnološka osnova društva održava stepen njegovog ukupnog razvitka.*

Kategorija:Tehnologija
Enrique Iglesias

**Enrique Miguel Iglesias Preysler** (8. maj 1975) španski je pop-pjevač i kantautor. Rođen je kao jedan od troje djece poznatog španskog pjevača Julija Iglesiasa. Odrastao je u Miamiju, gdje se nakon otmice njegovog djeda cijela porodica iz sigurnosnih razloga preselila. Još kao dijete počeo je pjevati. Pohađao je prestižnu privatnu školu Gulliver Private School, u kojoj je imao i prvi nastup. Prvu promotivnu kasetu objavio je pod imenom *Enrique Martínez*. U 1999. imao je, sada pod imenom *Enrique Iglesias*, prvi veliki uspjeh s hitom "Bailamos", a uslijedili su "Rhythm Divine", "Be With You", "Escape", "Maybe", "Don't Turn Off The Lights" i "Hero". Do 2012. uspio je prodati više od 60 miliona albuma i singlova.

## Diskografija 
### Albumi 
* *Enrique Iglesias* (1995)
* *Vivir* (1997)
* *Cosas del amor* (1998)
* *Enrique* (1999)
* *Escape* (2001)
* *Quizás* (2002)
* *7* (2003)
* *Insomniac* (2007)
* *Euphoria* (2010)
* *Sex and Love* (2014)
* *Final (Vol. 1)* (2021)
* *Final (Vol. 2)* (2024)

### Singl 
* "Esperanza"

## Reference 
## Vanjski linkovi 
* Zvanični sajt
* 

Kategorija:Rođeni 1975.
Kategorija:Biografije, Madrid
Kategorija:Španski pjevači
Kategorija:Španski muzičari
Kategorija:Živi ljudi
Ural (rijeka)

**Ural** (rus. *Урал*, kaz. *Жайық*) je rijeka koja teče kroz Rusiju i Kazahstan. Izvire se u jugoistočnom dijelu planine Ural, a ulijeva u Kaspijsko jezero.

## Tok i ušće 
Dužinom od 2.428&nbsp;km predstavlja treću najdužu rijeku u Evropi. Dio je tradicionalne granice između Evrope i Azije. Pojavljuje se u istočnom dijelu planine Ural, teče južno kroz Magnitogorsk i oko južnog kraja planine Ural, zatim kroz Orsk gdje se okreće i teče prema zapadu oko 300&nbsp;km, do Orenburga, gdje joj se pridružuje rijeka Sakmara. Iz Orenburga nastavlja teći prema zapadu u Kazahstan, zatim skreće južno kod Orala te teče kroz široku ravnu nizinu dok ne dođe do Kaspijskog jezera kod Atyraua.

U blizini ušća, rijeka Ural ulazi u Kaspijsku depresiju, gdje napaja velike muljevite ravnice i trsku na obali. Ovdje Ural formira dva glavna rukavca: Yaik i Zolotoy, dok se glavni tok nastavlja u mirne vode Kaspijskog mora, formirajući prstastu deltu, s izrazitim ograncima koji kanaliziraju vode opterećene sedimentom pod oštrim i pravim uglovima.

## Galerija 

Datoteka:Ural river.jpg|Pogled iz zraka na rijeku 
Datoteka:Ural River Atyrau.JPG|Rijeka Ural protiče kroz Atyrau, Kazahstan
Datoteka:Orenburg bridge.jpg|Most preko Urala kod Orenburga, Rusija

## Reference 
Kategorija:Rijeke u Kazahstanu
Kategorija:Rijeke u Rusiji
Kategorija:Pogranične rijeke
Kategorija:Međunarodne azijske rijeke
Kategorija:Međunarodne evropske rijeke
Oral

**Oral** (rus. *Уральск*) je grad u sjeverozapadnom Kazahstanu. Nalazi se na mjestu spajanja rijeka Ural i Chogan u blizini granice sa Rusijom. Kako se grad nalazi na zapadnoj strani rijeke Ural, geografski pripada Evropi. U gradu živi oko 210.600 stanovnika od čega 54 % Rusa i 34 % Kazaka. Oral je ujedno i glavni grad provincije Zapadni Kazahstan.

Oral je poljoprivredni i industrijski centar i važno mjesto za trgovinu još od njegovog osnivanja. Danas je jedna od glavnih tačaka željezničkog saobraćaja između Evrope i Sibira.

## Galerija 

|Muzej
Datoteka:Uralsk church.jpg|Crkva
Datoteka:Uralsk.ISS011-E-6712.jpg|Satelitski snimak Orala

## Vanjski linkovi 
* 

Kategorija:Gradovi u Kazahstanu
Podjela rada

**Podjela rada** predstavlja profesionalnu opredjeljenost pojedinca da se bavi određenom djelatnošću. 
Prvi oblik podjele rada je *prirodna* ili *samonikla* podjela rada koja se javlja u okviru porodice ili plemena. Osnova ovoj podjeli je spol i uzrast.
*Historijiski* značaj imaju tri velika događaja koja su uticala na podjelu rada: 
* razdvajanje poljoprivrede od stočarstva,
* razdvajanje zanatstva od poljoprivrede i 
* razdvajanje trgovine od zanatstva.
U sferi *materijalne proizvodnje* postoji: 
* opća,
* posebna i 
* pojedinačna podjela rada.
*Opća podjela rada* sastoji se u podjeli privrede na razne oblasti: industrija, šumarstvo, poljoprivredu…itd.
*Posebna podjela rada* dijeli se na pojedine industrijske grane: tekstilna, drvna, crna i obojena metalurgija.
*Pojedinačna podjela rada* manifestuje se u privrednoj jedinici i često se naziva tehničkom podjelom rada, jer se vrši na osnovu: 
* profesionalne opredjeljenosti pojedinca: kovač, tehničar, programer, pravnik…itd;
* u okviru poslovne jedinice (faze proizvodnje): priprema rada, nabavka, proizvodnja…
I na kraju, *međunarodna podjela rada* koja predstavlja danas ukupnost odnosa preko kojih jedna zemlja učestvuje u svjetskim privrednim kretanjima.

## Reference
## Također pogledajte 
* Industrijska revolucija
* Organizacija
* Urbanizacija

Kategorija:Ekonomija
Kategorija:Marksizam
Bahrija Nuri Hadžić

**Bahrija Nuri Hadžić** (4. mart 1904 – 24. oktobar 1993) bila je operska sopranistica i primadona.

## Rani život 
Rano djetinjstvo provela je u Mostaru, odakle je njen otac, književnik Osman Nuri Hadžić. Prve časove muzike pohađala je u privatnoj muzičkoj školi Franje Matějovskog u Sarajevu prije Prvog svjetskog rata. Nakon završene osnovne škole, obrazuje se u katoličkom samostanu gdje pohađa časove klavira i violine. 

## Obrazovanje 
Nakon selidbe u Beograd, Bahrija pohađa lokalnu muzičku školu, gdje nastavlja studij klavira. Istovremeno, pohađa časove pjevanja u klasi profesorice Ivanke Milojević, koja savjetuje Bahriju i njene roditelje da nastavi studij. Godine 1923, nakon položenog prijemnog ispita, nastavlja studij na Muzičkoj akademiji u Beču, u klasi profesora Thea Lierhammera. 

## Profesionalni angažman 
Od 1928. do 1931. boravi u Bernu, gdje je otpjevala 23 operne premijere ili premijerne obnove, od kojih je jedna uloga u operi "Salome", jedno od njenih najviših umjetničkih dometa i jedna od najboljih interpretacija Salome. Istu ulogu pjevala je u Zürichu 1939. pod dirigentskom palicom sámog kompozitora, Richarda Straussa, povodom njegovog 75. rođendana. Antologijska je i njena interpretacija u operi "Lulu", austrijskog kompozitora Albana Berga, koju je pjevala na svjetskoj premijeri također u Zürichu, 1937. Pjevala je u najpoznatijim evropskim operskim kućama (Beč, Bern, Zürich), a karijeru je završila po vlastitom izboru u Beogradskoj operi 1960.

## Reference 
Kategorija:Rođeni 1904.
Kategorija:Umrli 1993.
Kategorija:Bosanskohercegovački operski pjevači
Kategorija:Soprani
Kategorija:Biografije, Sarajevo
Perm (grad)

**Perm** () jest grad u Rusiji, na obali rijeke Kame, na obroncima Urala, granici između Evrope i Azije. Perm ima oko milion stanovnika i prostire se na površini od 799,68&nbsp;km2 što ga čini trećim gradom po površini u Rusiji, nakon Moskve i Sankt Peterburga.

Osnovan je 17. maja 1723. godine i dobio je status grada 1781. Željeznica je do Perma stigla 1870. Nalazi se na trasi Transibirske željeznice. Privreda Perma vezana je za mašinstvo, proizvodnju oružja, proizvodnju nafte (sjedište firme Lukoil se nalazi upravo u ovom gradu), hemijsku industriju. U gradu ima nekoliko univerziteta. Između 1940. i 1957. grad se zvao *Molotov*, po Vjačeslavu Molotovu, sovjetskom ministru vanjskih poslova.

## Partnerski gradovi 
*  Louisville, SAD
*  Oxford, UK
*  Duisburg, Njemačka
*  Cherkasy, Ukrajina
*  Shenzhen, Kina

## Vanjski linkovi 
* Zvanična stranica grada
* 

Kategorija:Gradovi u Rusiji
Ambrozija

**Ambrozija** () je biljka iz porodice Asteraceae. Na prostoru Bosne i Hercegovine poznata je i pod nazivima: *fazanuša*, *fazanka*, *limundžik* ili *partizanka*. To je veoma raširen korov i jedna od najraširenijih biljaka iz roda *Ambrosia* u Sjevernoj Americi i nekim dijelovima Evrope.

## Karakteristike
Ambrozija je jednogodišnja zeljasta biljka, koja naraste od 1 do 1,5 metar. Korjen joj je u obliku vretena i dosta jak. Stablo joj je uspravno, razgranato i gusto prekriveno sitnim dlačicama. Listovi su naspramni, perasto dijeljeni u uske režnjeve, maljavi, tamnozelenog lica i sivozelenog naličja. Cvijetovi su skupljeni u jednopolne glavičaste cvasti na vrhu stabla i grana. Muški cvjetovi su blijedožuti, cjevasti, sakupljeni u poluloptaste, viseće, guste cvati u obliku klāsa. Ženske cvati se formiraju u pazuhu gornjih listova, ispod muških cvati, sa pojedinačnim cvjetovima. Plod je ahenija u kojoj se nalazi sjeme. Cvjeta od kraja jula do sredine oktobra. Razmnožava se sjemenom, a sjeme se širi posredstvom čovjeka i vjetrom.

## Porijeklo
Ambrozija je porijeklom iz Sjeverne Amerike, odakle je u Evropu uvezena kontaminiranim pošiljkama sjemena. Zbog svoje izuzetno velike reprodukcijske moći, ali i dobre sposobnosti prilagođavanja novim uslovima okoline, u Evropi se veoma brzo i lahko širi, kako na poljoprivrednim tako i na nepoljoprivrednim zemljištima. Veoma često raste na napuštenim zemljištima, pored puteva, pruga, na međama, đubrištima, pored kuća i slično.

## Štetnost
Polen ambrozije je jedan od najjačih poznatih alergenata. Sluznica organa za disanje je kontaktno mjesto gdje polen kod osjetljivih bolesnika pokrene alergijsku reakciju. Kao manifestacija alergije javlja se crvenilo očiju, suzenje, začepljenje nosa, svrab u nosu, kihanje, kašalj, otežano disanje, astma i promjene na koži i probavi. Prag koji izaziva alergijske reakcije je vrlo nizak, manje od 20 polenovih zrna po kubnom metru zraka. Danas se smatra da je oko 10% stanovništva alergično na polen ambrozije. i Odluka o mjerama za sprječavanje širenja i uništavanje ambrozije kojima se nalaže svim pravnim i fizičkim osobama poduzimanje obaveznih mjera uništavanja ambrozije. Slični propisi su na snazi u Hrvatskoj, Švicarskoj, Njemačkoj i mnogim drugim državama.

## Vanjski linkovi
*Ambrosia na Inra.fr 
* Promocija knjige Ambrozija kao novi doprinos borbi protiv ove invazivne vrste
*Prijeti li nam ambrozija?
*BiH na crvenoj listi po raširenosti ambrozije
*Invazivne biljne vrste ambrozija i amorfa
*Inspekcija upozorava na obavezu uklanjanja ambrozije
*Ambrozija, naoružana i iritirajuća

## Reference
Kategorija:Asterales
Kategorija:Korovi
Oriana Fallaci

**Oriana Fallaci** (Firenca, 29. juni 1929 – Firenca, 15. septembar 2006) bila je italijanska novinarka.

Oriana Fallaci se u Drugom svjetskom ratu pridružila antifašističkom pokretu otpora.

Oriana je za života inrevjuisala mnoge svjetske lidere i poznate ličnosti kao što su Dalaj Lama, Henry Kissinger, Šah Irana, Ayatollah Khomeini, Willy Brandt, Zulfikar Ali Buto, Walter Cronkite, Muammar el-Gaddafi, Federico Fellini, Sammy Davis Jr, Nguyen Cao Ky, Yasir Arafat, Indira Gandhi, Alexandros Panagoulis, Makarios III, Golda Meir, Nguyễn Văn Thiệu, Haile Selassie, Sean Connery i Lech Wałęsa.

Njene knjige prevedene su na mnoge jezike. Poznata je knjiga "Pismo nerođenom djetetu" iz 1975.

Umrla je 15. septembra 2006. u rodnoj Firenci od raka dojke.

## Reference 
## Vanjski linkovi 
* Zvanična stranica 

Kategorija:Rođeni 1929.
Kategorija:Umrli 2006.
Kategorija:Biografije, Firenca
Kategorija:Italijanski novinari
Konverzija

**Konverzija** je pretvaranje, odnosno transformacija, nečega iz jednog oblika u drugi.

* Konverzija mjernih jedinica
* Konverzija (religija)
* Konverzija valuta
Martialis heureka

***Martialis heureka*** je latinski naziv za novu vrstu mrava pronađenu u šumama Amazona, blizu grada Manaus u Brazilu. Nezvanični naziv za ovu vrstu je "**mrav sa Marsa**".

## Karakteristike 
Ovi mravi su slijepi, blijede boje i žive pod zemljom. Posjeduju neobične, izdužene mandibule. Dugački su dva do tri milimetra. Genetski uzorci iz ove vrste doveli su do procjene njene starosti na oko 50 miliona godina.

## Ime 
Naziv roda dolazi od planete Mars, aludirajući na čudan izgled mrava, a ime vrste od poznate Arhimedove uzrečice "Heureka".

## Vanjski linkovi
*Vijest o otkriću na LiveScience 
*https://www.nature.com/articles/news.2008.1107

## Reference 
Kategorija:Mravi
Manaus

**Manaus** je najveći grad u amazonskom dijelu Brazila i glavni grad savezne države Amazonas. Nalazi se na rijeci Rio Negro i glavna je luka u regiji za ekstenzivni riječni saobraćaj. Također je i glavna tačka za dolazak turista u posjetu Amazonu.

Manaus je osnovan 1669. u gigantskom kompleksu šuma i rijeka zapadnog bazena Amazona, u kojemu nema većega grada u radijusu od oko 1.000 kilometara. Do kasnog 19. vijeka njegov razvoj je polagan. Kasnije svoj razvoj zahvaljuje na velikoj međunarodnoj potražnji za gumom. U novije doba porastao je interes za ovaj dio svijeta. Otkrivena je nafta u njegovoj blizini, a na važnosti dobija i ekoturizam. Manaus ima međunarodni aerodrom i razvijenu elektroničku i industriju hemijskih proizvoda. Izvozi se brazilski orah i guma. Grad ima i svoju katedralu i operu, zoološke i botaničke vrtove, ekopark, regionalni i muzej domorodačkih naroda.

## Vanjski linkovi 
* Zvanična stranica 
* 

Kategorija:Gradovi u Brazilu
Amazonas

Riječ **Amazonas** nastala je od **Rio Amazonas**, lokalnog portugalskog i španskog imena za rijeku Amazon.

## Države 
* Amazonas (brazilska savezna država), brazilska savezna država 
* Amazonas (peruanski departman), departman u Peruu
* Amazonas (kolumbijski departman), departman u Kolumbiji
* Amazonas (venecuelanska savezna država), savezna država u Venecueli

## Kompanije 
* *Amazonas*, njemački proizvođač mrežastih ležaljki
Grozni

**Grozni** je glavni grad Čečenske republike u Rusiji. Grad leži na rijeci Sunža. Prema popisu stanovništva iz 2002, u gradu je živjelo 210.720 ljudi.

Za vrijeme nezavisnosti Čečenije, odnosno tada Ičkerije, 1996. godine, grad je nosio naziv **Džohar** pod prvom predsjedniku Čečenije Džoharu Dudajevu. 2005. godine čečenski parlament je predložio promjenu naziva grada u **Ahmadkala** po Ahmadu Kadirovu, ali je taj prijedlog odbijen.

## Kontroverze oko imena 
Čečeni koji ne priznaju rusku vlast i bore se za neavisnost zovu grad Džovkar Gala, Džokar ili Džohar (čečenski: Джовхар-ГІала) po prvom predsjedniku Čečenske Republike Ičkerije Džoharu Dudajevu.

Decembra 2005. čečenski parlament se obratio vlastima Rusije sa molbom da promijene ime Grozni u Ahmadkala. Ovaj zahjtev je objašnjen željom da se zaboravi na tamne stranice čečenske historije. Novo ime je trebalo da podsjeća na u atentatu ubijenog predsjednika Ahmada Kadirova. Aktuelni premijer Čečenije Ramzan Kadirov (ujedno i sin poginulog Ahmada) odbio je ovaj prijedlog.

## Klima 
Grozni ima semiaridnu klimu (polupustinjsku) sa toplim ljetima i hladnim zimama.

## Partnerski gradovi 
*  - Varšava, Poljska
*  - Kraków, Poljska
*  - Łuków, Poljska
*  - Odesa, Ukrajina

## Reference 
## Vanjski linkovi 
* 

Kategorija:Gradovi u Rusiji
Kategorija:Gradovi u Čečeniji
Glasgow

**Glasgow** je najveći grad u Škotskoj i treći najveći grad u Ujedinjenom Kraljevstvu (poslije Londona i Birminghama). Nalazi se na rijeci Clyde i leži u nizini.

Najviše stanovnika bilo je 1931, kada je u Glasgowu živjelo 1.088.000 ljudi. Od tada broj opada. Mnogi se sele u predgrađa poput East Kilbride ili Cumbernauld. Godine 2001. bilo je 629.501 stanovnika, a u široj okolini oko 2,1 miliona.

Najveće je privredno središte Škotske te među dvadeset najvažnijih privrednih središta Evrope i treća najposjećenija turistička destinacija u Ujedinjenom kraljevstvu (iza Londona i Edinburgha).

## Historija 
Glasgow se razvio u okolini crkve iz 6. vijeka, koju je podigao Sveti Mungo, svetitelj koji je preobratio Škote u kršćanstvo.

Godine 1175. osnovana je biskupija u Glasgowu. Grad je prosperirao poslije ujedinjenja Škotske sa Engleskom 1707.

Glasgow je postao centar trgovine sa Karibima. Tu se trgovalo duhanom, pamukom i šećerom. Rijeka Clyde je regulisana tako da može da prihvata prekookeanske brodove.

Grad je bio poznat kao drugo mjesto po važnosti Britanskog carstva u Viktorijansko doba. Poslije industrijske revolucije je postao važno pristanište za transatlantsku plovidbu. U Glasgowu se nalazi veliko brodogradilište u kojem su sagrađeni mnogi brodovi poput *Queen Mary*, *Queen Elizabeth* i kraljeve jahte *Britannia*.

Grad je bio dosta oštećen njemačkim bombardovanjem u Drugom svjetskom ratu.

## Sport 
Iz Glasgowa su poznati nogometni klubovi Celtic i Glasgow Rangers.

## Također pogledajte 
* Glasgow Film Festival

## Vanjski linkovi 
* Zvanični sajt

Kategorija:Glasgow
Kategorija:Gradovi u Škotskoj
Kategorija:Gradovi u Ujedinjenom Kraljevstvu